ཕྱི་ཟླ༦པའི་ཚེས་༢༨ཉིན་མོ་བོད་ཀྱི་བླ་ན་མེད་པའི་དབུ་ཁྲིད་སྤྱིར་ནོར་༧གོང་ས་སྐྱབས་མགོན་ཆེན་པོ་མཆོག་ཨ་རི་ནས་ལ་དྭགས་ལ་ཞབས་སོར་འཁོད་མ་ཐག་རྒྱ་ནག་གི་བཙོན་ཁང་ནང་མཆིན་པའི་སྐྲན་ནད་ཕོག་པའི་རྐྱེན་གྱིས་སྨན་བཅོས་ཆེད་དུ་གློད་བཀྲོལ་བཏང་བ་སྐུ་ཞབས་ལེའུ་ཞའོ་པའོ་ཀྱི་གནས་སྟངས་ལ་ཐུགས་གསོའི་གསུང་འཕྲིན་བསྩལ་བ་ཞིག་དགའ་ལྡན་ཕོ་བྲང་གི་དྲ་རྒྱའི་ཐོག་ལ་འཐོན་ཡོད་དེའི་ནང་༧གོང་ས་མཆོག་ནས་ནོ་ཝེལ་ཞི་བདེའི་གཟེངས་རྟགས་ཐོབ་མཁན་ལེའུ་ཞའོ་པའོ་བཙོན་ཁང་ནས་གློད་བཀྲོལ་བྱུང་བར་ཐུགས་དགྱེས་ཚོར་བྱུང་བ་དང་དུས་མཚུངས་ཁོང་གི་སྐུ་གཟུགས་གནས་སྟངས་གཞན་པོ་ཡོད་པ་དེ་ལ་ཐུགས་ཕམ་ཆེན་པོ་བྱུང་ཅེས་བཀའ་གནང་ཡོད་པ་རེད།